I. motako hipersentiberatasun

I. motako hipersentiberatasuna alergiaren erreakzio batean datza, alergeno izeneko antigeno batek sortua. Alergeno horrek immunitate-sistemaren erreakzio azkarra sortzen duenez, hipersentiberatasun mota honi berehalako hipersentiberatasuna ere deitzen zaio  Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:844 orr. ISBN: 978-84-9860-026-1..

Alergeno ohikoenak hautseko akaroak, polena, janari batzuk, animalien zahia eta insektuen pozoiak (erleen eztenkadak) dira. Erreakzio alergikoa alergenoarekin kontaktuan jarri eta hortik minutu gutxitara agertzen da. 

I. motako hipersentiberatasunaren erreakzioak arinak edo larriak izan daitezke. Azken hauek heriotza ere eragin dezakete, sistemikoak direlako (anafilaxia)

 Mekanismo molekularra 

Hipersentiberatasun mota honetan E immunoglobulina (Ig-E) da erantzun immunearen atzean dagoen antigorputza. B linfozitoen gehiegizko erantzunak alergeno baten aurrean Ig-E (eta ez, ohikoa denez, Ig-G edo Ig-M) sintesia eragiten du  Vanmeter, K. eta Hubert, R.: Microbiología en ciencias de la salud, Elsevier Ed. (2023), 248 orr. ISBN: 978-84-1382-419-2  kopuru handietan. Ig-G edo Ig-M-ren aldean, Ig-E ez du odolean zirkulatzen; aitzitik, mastozito eta basofiloetan atxikitzen da. Modu horretan, mastozitoak eta basofiloak alergeno horrekiko sentsibilizatzen dira.

Erreakzio alergikoa alergenoa bigarren aldiz gorputzean sartzean abiatzen da. Orduan, mastozito edo basofiloei lotutako Ig-E alergenoari lotzen zaio, eta horren ondorioz mastozitoek barruan duten histamina askatzen dute. Histamina da hain zuzen alergiaren ohiko sintomak (azkura, azal gorritua, odol-hodien dilatazioa, konjuntibitisa, muskulu leunen uzkurdura, errinitisa, etab.)sortzen dituena.

Histaminaz gain, mastozitoek eta basofiloek beste molekula batzuk (prostaglandinak, leukotrienoak...) ere aska ditzakete, alergiaren sintomak okertzen dituztenak.

Aipatu den bezala, I. motako hipersentiberatasunak erreakzio lokalak edo sistemikoak sor ditzake. Bigarrenei anafilaxi deritze, eta larriak dira, arnasteko zailtasun handiak eta zirkulazio-kolapsoa sortu ditzaketeelako.

 Erreferentziak 

 Ikus, gainera 
Alergia

 Kanpo estekak 

Kategoria: Alergologia
Kategoria: I motako hipersentiberatasuna